जानकारी के अनुसार, 22 अगस्त की रात जानकीपुरम इलाके के इंजीनियरिंग कॉलेज चौराहे पर एक ऑटो जा रहा था। इस दौरान किसी बात को लेकर रिक्शा चालक की कुछ लोगों से बहस हो गई। जिसके बाद वहां आरक्षी आनंद प्रताप सिंह समेत अन्य पुलिस वाले पहुंचे। आनंद ने उसे लात-घूसों से जमकर पीटा, फिर घसीटते हुए सड़क के डिवाइडर से भिड़ाकर बैठाया दिया। इसके बाद आरक्षी आनंद प्रताप ने उसके सीने पर पैर रखकर गाली-गलौज करते हुए पूछताछ की।